अराकान परबत, अराकान योमा भा रखाइन परबत (; ) पच्छिमी बर्मा (म्यांमार) में एगो परबत श्रेणी बाटे। ई परबत भारत के आसाम नागालैंड आ मणिपुर के पहाड़ी सभ के बिस्तार के रूप में मौजूद बाटे आ नर्गिस अंतरीप ले लंबाई लिहले बाटे। कुछ जगह मणिपुर आ नागालैंड के पहाड़ी सभ के एही परबत श्रेणी के हिस्सा मानल जाला। एह तरीका से एह में नगा पहाड़ी, चिन पहाड़ी, लुशाई पहाड़ी इत्यादि भी एही में शामिल हो जानीं। ई पहाड़ बंगाल के खाड़ी में डूब जाला आ आगे जा के अंडमान निकोबार दीप समूह के रूप में उपराला।